####  Մարզպետի տեղակալներ Լևոն Սարգսյանը և Վարդան Ալեքսանյանը մասնակցել են Տավուշի մարզպետարանում Չեխիայի Հանրապետության Հրադեց Կրալովե նահանգի պատվիրակության պաշտոնական ընդունելությանը 04.10.2017թ.

 Հոկտեմբերի 4-ին Տավուշի մարզպետարանում, մարզպետ Հովիկ Աբովյանն ընդունել է Չեխիայի Հանրապետության Հրադեց Կրալովե նահանգի պատվիրակությանը, որի կազմում էին նահանգապետ Յիրժի Շտեպանը, առողջապահության ոլորտը համակարգող փոխնահանգապետ Ալեշ Կաբիկարը, նահանգապետարանի աշխատակազմի ղեկավար Պյոտր Նախլովսկին և քարտուղար Թերեզա Նիկլիչկովան: Հայկական կողմից հանդիպմանը մասնակցել են Տավուշի մարզպետի տեղակալներ Լևոն Սարգսյանը և Վարդան Ալեքսանյանը: Որպես համագործակցության սկիզբ քննարկվել են հատկապես զբոսաշրջության, առողջապահության ոլորտներում իրականացվող ծրագրեր: